ابن الرومی

ابن الرومی – ابو الحسن علی بن عباس بن جریج (پیدائش: 21 جون 836ء – وفات: 13 جولائی 896ء) عہدِ عباسیہ کا مشہور شاعر تھا۔ ابن الرومی کو تیسری صدی ہجری کے شعرا کی صف میں ممتاز ترین شاعر تسلیم کیا جاتا ہے۔
 پیدائش اور خاندان 
ابن الرومی کا باپ رومی النسل اور والدہ فارسی النسل ایرانی تھی۔ ابن الرومی کی پیدائش 2 رجب 221ھ مطابق 21 جون 836ء کو بغداد میں ہوئی۔ بغداد میں ہی نشوونماء ہوئی اور یہیں تعلیم و تربیت ہوئی۔ ابن الرومی کی شاعری سے معلوم ہوتا ہے کہ اُس کا باپ بچپن میں ہی فوت ہو گیا تھا کیونکہ ابن الرومی نے اپنی ماں‘ بھائی وغیرہ کے تو مرثیے لکھے ہیں مگر اپنے باپ کا مرثیہ نہیں لکھا۔ ابن الرومی کی بیوی اور تینوں بیٹے اُس کی زندگی میں ہی فوت ہو گئے تھے۔ دیوان ابن الرومی: صفحہ 29۔

 وفات 
ابن الرومی کی وفات سے متعلق واقعہ مؤرخ ابن کثیر نے بیان کیا ہے کہ: المعتضد باللہ کا ایک وزیر ابو الحسین قاسم بن عبیداللہ بن سلمان بن وہب ابن الرومی کے ہجویہ اَشعار اور اِن کی زبان (شاعری) سے بہت ڈرتا تھا۔ اِس لیے اِیک مرتبہ اُس نے اِن کے کھانے میں اِن کی موجودگی میں کوئی زہریلی چیز چھپا کر ملا دی۔ اِس کو جب انھوں نے کھانا شروع کیا تو زہر کو اپنے حلق میں محسوس کیا تو یہ اُس دسترخوان سے اُٹھ کھڑے ہوئے۔جس پر وزیر نے کہا: آپ کھانا چھوڑ کر کہاں چلے؟ جواب دیا: جس جگہ تم نے بھیجا، وہیں جا رہا ہوں (یعنی موت کی جانب)۔ وزیر بولا: اچھا تو وہاں پہنچ کر میرے والدین کو سلام کہہ دینا۔ جواب دیا: میں جہنم کے قریب نہیں جاؤں گا جبکہ وہ جہنم میں ہوں گے۔ یہ واقعہ 28 جمادی الاول 283ھ مطابق 13 جولائی 896ء کو پیش آیا۔ اُس وقت ابن الرومی کی عمر ساٹھ سال سے متجاوز تھی۔اردو دائرہ معارف اسلامیہ: جلد 1، صفحہ 328۔ابن کثیر: جلد 11، صفحہ 152- 153۔ سنہ وفات 276ھ اور 284ھ بھی بعض مآخذ میں لکھے ہوئے ملتے ہیں لیکن وفات کے یہ دونوں سال محمود العقاد کے مطابق غلط ہیں۔اردو دائرہ معارف اسلامیہ: جلد 1، صفحہ 328۔

 حوالہ جات 

زمرہ:836ء کی پیدائشیں
زمرہ:896ء کی وفیات
زمرہ:بغداد کی شخصیات
زمرہ:عہد عباسی کے شعرا
زمرہ:فارسی شعرا
زمرہ:نویں صدی کی عباسی شخصیات
زمرہ:نویں صدی کے شعراء
زمرہ:یونانی النسل اہل عرب
زمرہ:نویں صدی کے عرب شعرا
زمرہ:عباسی مصاحب
زمرہ:بغداد کے مصنفین
زمرہ:عراقی خطاط
زمرہ:221ھ کی پیدائشیں
زمرہ:عراقی شیعہ
زمرہ:نویں صدی کی عراقی شخصیات
زمرہ:عربی شعراء
زمرہ:فارسی زبان کے شعرا
زمرہ:عراقی شخصیات بلحاظ فارسی النسل
زمرہ:ایرانی نژاد عراقی شخصیات
زمرہ:عراقی شاعر
زمرہ:مسلمان شعراء